Camilo Cienfuegos
<s>Camilo Cienfuegos Gorriarán (Havana, 6. veljače 1932. – Kuba, 28. listopada 1959.) je bio kubanski revolucionar, uz braću Castro i Che Guevaru, jedan od predvodnika Kubanske revolucije i pokreta M-26-7.</s><s>Rođen je u Havani u radničkoj obitelji, a upisao je Nacionalnu školu lijepih umjetnosti "San Alejandro", međutim odustao je od studija zbog financijskih problema.</s><s>Njegovo političko buđenje uslijedilo je 50-ih godina, nakon što je kratko boravio u Sjedinjenim Državama.</s>

<s>Cienfuegos je bio dio studentskog pokreta protiv diktatora Fulgencija Batiste.</s><s>Godine 1956. ponovo odlazi u Sjedinjene Države, odakle odlazi za Meksiko kako bi se pridružio gerilskoj skupini koju je predvodio Fidel Castro.</s><s>Dolaskom u Meksiko, Cienfuegos se sprijateljio s Castrom i započeo raditi s gerilcima.</s><s>Bio je jedan od 82 revolucionara na brodu Granma, čije je iskrcavanje na Kubi označilo početak revolucije.</s><s>Nakon fijaska pri iskrcavanju, Cienfuegos je bio jedan od 12 gerilaca koji su preživjeli Batistine progone i strjeljanja te je kasnije igrao značajnu vojnu ulogu u Kubanskoj revoluciji, sudjelujući u nizu uspješnih vojnih operacija.</s><s>Cienfuegos je u ovom vremeno postao izrazito blizak s Castrom.</s><s>Nakon revolucije, bio je poznat kao "Heroj iz Yaguajayja" zbog odlučujuće pobjede kod tog grada.</s><s>Nakon rata, služio je u vrhovnoj komandi kubanske vojske, sudjelujući u gušenju antikastrovskih snaga i u provođenju agrarnih reformi.</s>

<s>Nakon stabilizacije Castrovog režima, Cienfuegos je imenovan šefom kubanskih oružanih snaga te je u tom svojstvu morao uhapsiti svog bivšeg revolucionarnog druga, Hubera Matosa, kojeg je Cienfuegos pogrešno sumnjičio za otvorenu pobunu.</s><s>Dana 28. listopada 1959. godine, Cienfuegosova Cessna 310 ('FAR-53'), nestala je nad oceanom prilikom noćnog leta iz Camagüeyja za Havanu.</s><s>Organizirana je potraga koja je trajala nekoliko dana, međutim avion nikada nije lociran.</s><s>Potraga je službeno obustavljena tokom studenog, a Cienfuegos je proglašen nestalim, postavši tako simbol revolucije.</s>

<s>Cienfuegosova smrt izazvala je brojne glasine oko nestanka aviona.</s><s>Neki su smatrali kako je rušenje aviona naredio osobno Castro, međutim historičari tu tezu smatraju malo vjerojatnom jer su Castro i Cienfuegos doista bili bliski prijatelji, a takve je teze odbacio i Che Guevara, potvrdivši bliskost između Castra i Cienfuegosa.</s><s>Druga teza bila je da je avion slučajno srušen jer je zamijenjen za neprijateljsku letjelicu, međutim historičari se danas uglavnom slažu kako je Cienfuegosova smrt najvjerojatnije bila posljedica nezgodnog slučaja, a ne namjere.</s>

<s>Kubanski političari
Kubanski vojskovođe‎
Revolucionari
Žrtve saobraćajnih nesreća</s>

